"ترورلا موباریزه و اینسانی بحران‌لارلا تأثیرلی موباریزه مؤوضوع سوندا امکداشلیغا دایر تکلیفیمیزی تکارلایاجاغیق".
بونو جمهور باشقانی و عدالت و اینکیشاف پارتیسی‌نین (آک پارتی) صدری رجب طیب اردوغان پارتیسی‌نین تورکیه بؤیوک میللت مجلیسینده‌کی قروپ ییغینجاغیندا ائتدیگی چیخیشدا دئییب.
اردوغان چیخیشیندا یئنی نوع کوروناویروس (کووید-19) اپیدمیسی دؤورونده تورکیه-‌نین سیاست‌دن ایقتیصادیاتا و ساغلاملیغا قدر بوتون پروبلئم‌لرین عهده سیندن گلدیگینی و 84 میلیون وطنداشی‌نین حقوق‌لارینا، حاق‌لارینا و گله‌جگینه ییه دوردوغونو سؤیله‌ییب.
اردوغان چیخیشیندا ترورلا موباریزه مسئله‌سینه توخونا‌راق دئییب:
"ترور تشکیلات‌لاری و جینایتکار تشکیلات‌لارلا موباریزه‌میزی سرحدلریمیزه قارشی تهدیدلری، اگمنلیگیمیزی هدف آلان هوجوم‌لاری باشقا‌لاری‌نین کمکی ایله دئییل، میللتیمیزله بیرلیکده سوووشدوردوق و موباریزه آپاردیق. بوتون گوجوموزله دونیانین 5-دن بؤیوک اولدوغونو سؤیله‌دیک. ( بمت تهلوکه‌سیزلیک شوراسیندا قطعنامه‌لره وتو قویماق حقوقو اولان دایمی عضو‌لری، امریکا، اینگیلتره، فرانسا، چین و روسیا) اؤزوموز، دوست‌لاریمیز و بوتون مظلوم‌لار اوچون عدالتی و آزادلیغی مودافعه ائتمه‌یه داوام ائدجییک. اصلینده تورکیه اولا‌راق اولدوغوموز هر پلاتفورمادا عینی یاناشمانی گؤستریریک. بازار ارته‌سی گونو ایشتیراک ائدجییمیز ناتو ذیروه سینده (بلژیک-ین پایتاختی بروکسل-ده) هم صحبت‌لریمیزله گوندمیمیزده‌کی مسئله‌لری موذاکیره ائدجییک. ناتو-نون ان واجیب عضوو اولان تورکیه ناتو چرچیوه‌سینده بوتون وظیفه‌لرینی لاییقینجه یئرینه یئتیریر. ناتوداکی دیگر طرفداش‌لاریمیزدان گؤزله‌دیگیمیز تک شئی اؤلکه‌میزین اگمن حقوق‌لارینا و تهلوکه‌سیزلیک حساس‌لیغینا حؤرمت گؤستریلمه‌سی‌دیر. ترورلا موباریزه و اینسانی ر بحران‌لارا قارشی تأثیرلی موباریزه ساحه‌سینده امکداش‌لیق تکلیف‌لریمیزی تکرار ائدجییک".
